CELEX: 62010CN0354
Language: lt
Date: 2010-07-13 00:00:00
Title: Byla C-354/10: 2010 m. liepos 13 d. pareikštas ieškinys byloje Europos Komisija prieš Graikijos Respubliką

11.9.2010   
            
            
               LT
            
            
               Europos Sąjungos oficialusis leidinys
            
            
               C 246/34
            
         2010 m. liepos 13 d. pareikštas ieškinys byloje Europos Komisija prieš Graikijos Respubliką
   
   (Byla C-354/10)
   ()
   2010/C 246/57
   Proceso kalba: graikų
   
      Šalys
   
   
      Ieškovė: Europos Komisija, atstovaujama D. Triantafillou ir B. Stromsky
   
      Atsakovė: Graikijos Respublika
   
      Ieškovės reikalavimai
   
   
               —
            
            
               Pripažinti, kad per nustatytą terminą nesiėmusi visų priemonių, kad susigrąžintų neteisėta ir nesuderinama su bendrąja rinka pripažintą pagalbą pagal 2007 m. liepos 18 d. Komisijos sprendimo (C(2007) 3251) dėl neapmokestinamo rezervinio fondo (valstybės pagalba C-37/05) 1 straipsnio 1 dalį (išskyrus nurodytą 2 dalyje ir 2 bei 3 straipsniuose) ir bet kuriuo atveju tinkamai nepranešusi Komisijai apie priemones, kurių ėmėsi pagal šį straipsnį, Graikijos Respublika neįvykdė įsipareigojimų pagal šio sprendimo 4, 5 ir 6 straipsnius bei pagal Sutartį dėl Europos Sąjungos veikimo.
            
         
               —
            
            
               Priteisti iš Graikijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Graikijos valdžios institucijos nesirėmė absoliučiu negalėjimu įvykdyti Komisijos sprendimo ir praėjus trejiems metams nenurodė, ką jos tiksliai kontroliavo, kokiomis aplinkybėmis pareikalavo grąžinti pagalbą ir kokiomis aplinkybėmis ji buvo sugrąžinta. Konkrečiai kalbant:
   
               —
            
            
               jos nenurodė, kokias išlaidas patyrė kiekvienas gavėjas, kad įgytų teisę gauti pagalbą pagal reglamentą dėl bendrosios išimties;
            
         
               —
            
            
               neapskaičiavo, kokio dydžio pagalbą gali gauti kiekvienas gavėjas;
            
         
               —
            
            
               atleidimą nuo pareigos grąžinti pagalbą jos taikė taip pat kai kuriais sprendime nenumatytais atvejais;
            
         
               —
            
            
               klaidingai apskaičiavo pagalbos sumą „de minimis“, kurios nereikia grąžinti;
            
         
               —
            
            
               nepatikrino, ar kartu nebuvo gauta kita pagalba;
            
         
               —
            
            
               remdamosi klaidingu pagrindu, teisingai neapskaičiavo sumos, kurią reikia susigrąžinti;
            
         
               —
            
            
               nepateikė pateisinimų, susijusių su susigrąžinta pagalba.